**เอกสารประกอบการประชุม**

**คณะกรมการจังหวัดและหัวหน้าส่วนราชการ ประจำเดือน มีนาคม ๒๕๖๑**

**ในวันพุธที่ ๒๘ มีนาคม ๒๕๖๑ เวลา ๐๙.๓๐ น.**

**ณ ห้องประชุมวิเศษชัยชาญ ศาลากลางจังหวัดอ่างทอง ชั้น ๒**

**\*\*\*\*\*\*\*\*\*\*\*\*\*\*\*\*\*\*\*\*\***

พิธีการก่อนวาระการประชุม ....... เรื่อง การมอบเงินสงเคราะห์ผู้ประสบภัย

๑ . ความเป็นมาของเรื่อง

ตามที่ได้เกิดสถานการณ์อุทกภัย ขึ้นในเขตพื้นที่จังหวัดอ่างทอง เมื่อปี พ.ศ.๒๕๕๔ องค์การบริหารส่วนตำบลบ้านอิฐ ในฐานะศูนย์อาสาสมัครป้องกันภัยฝ่ายพลเรือนองค์การบริหารส่วนตำบลบ้านอิฐ ได้มีการสั่งใช้อาสาสมัครป้องกันภัยฝ่ายพลเรือน ( อปพร.) ในสังกัด ให้ปฏิบัติหน้าที่ในการช่วยเหลือ อำนวยความสะดวกและเฝ้าระวังทรัพย์สินให้แก่ราษฎร ที่ประสบอุทกภัยในพื้นที่ จากการปฏิบัติหน้าที่ ดังกล่าว อาสาสมัครป้องกันภัยฝ่ายพลเรือน (อปพร.) ที่ถูกสั่งใช้ให้ปฏิบัติหน้าที่ คือ นายบัว เฉลาพักตร์ ได้ถูกทำร้ายร่างกายจนพิการและทุพพลภาพขนาดหนัก จนเป็นอุปสรรคในการประกอบอาชีพ ศูนย์อาสาสมัครป้องกันภัยฝ่ายพลเรือนองค์การบริหารส่วนตำบลบ้านอิฐ จึงแจ้งขอรับสิทธิเงินสงเคราะห์ผู้ประสบภัย ตามพระราชบัญญัติสงเคราะห์ผู้ประสบภัยเนื่องจากการช่วยเหลือราชการ การปฏิบัติงานของชาติ หรือการปฏิบัติตามหน้าที่มนุษยธรรม พ.ศ. 2543 โดยผ่าน กระบวนการมายังอำเภอ จังหวัด และกรมบัญชีกลาง

**๒. ผลการดำเนินการที่ผ่านมา**

๒.๑ คณะกรรมการฯ ได้ดำเนินการพิจารณา เสร็จสิ้นแล้ว ได้อนุมัติเงินผู้ประสบภัย ตามพระราชบัญญัติ สงเคราะห์ผู้ประสบภัยเนื่องจากการช่วยเหลือราชการ การปฏิบัติงานของชาติ หรือการปฏิบัติตามหน้าที่มนุษยธรรม พ.ศ. 2543 ให้แก่ผู้ประสบภัย ฯ ดังนี้

๑. เงินสงเคราะห์ประเภทเงินชดเชย เป็นเงิน ๒๕๐,๒๐๐.-บาท

๒. เงินสงเคราะห์ประเภทดำรงชีพ เป็นเงิน ๔,๑๗๐.-บาท

๒.๒ สำนักงานป้องกันและบรรเทาสาธารณภัยจังหวัดอ่างทอง เรียนเชิญ ผู้ว่าราชการจังหวัดอ่างทอง ในฐานะผู้อำนวยการ ศูนย์ อปพร.จังหวัด ได้มอบเงินสงเคราะห์ผู้ประสบภัย เป็นจำนวนเงิน ๒๕๔,๓๗๐ บาท ( สองแสนห้าหมื่นสี่พันสามร้อยเจ็ดสิบบาทถ้วน) ดังกล่าว ให้แก่ผู้แทนของ นายบัว เฉลาพักตร์ อาสาสมัครป้องกันภัยฝ่ายพลเรือน ในสังกัด ศูนย์อาสาสมัครป้องกันภัยฝ่ายพลเรือนองค์การบริหารส่วนตำบลบ้านอิฐ ในวันพุธที่ ๒๘ มีนาคม ๒๕๖๑ ณ ห้องประชุมวิเศษชัยชาญ ศาลากลางจังหวัดอ่างทอง ชั้น ๒

**๓. ปัญหา/อุปสรรค**

ไม่มี

**๔.งานที่ต้องดำเนินการต่อไป**

**.......................................ไม่มี.......................................................................................................**

**..................................................................................................................................................................**

**....................................................................................................................................................................**

**...................................................................................................................................................................**

ข้อมูล ณ วันที่ ๒๒ มีนาคม ๒๕๖๑

สำนักงานป้องกันและบรรเทาสาธารณภัยจังหวัดอ่างทอง

โทร/โทรสาร ๐๓๕ – ๖๑๖ ๒๖๐-๑